Врз основа на член 18 став 1 алинеја 8 и член 20 став 1 алинеја 11[[1]](#footnote-1) од Законот за аудио и аудиовизуелни медиумски услуги („Службен весник на Република Македонија“ бр. 184/13, 13/14, 44/14, 101/14, 132/14, 142/16, 132/17, 168/18, 248/18 и 27/19) и Законот за изменување на Законот за аудио и аудиовизуелни медиумски услуги („Службен весник на Република Северна Македонија“ бр.42/20 и 77/21), а во согласност со член 15 став 1 алинеја 7 и член 39 став 1 алинеја 11 од Деловникот за работа на Агенцијата за аудио и аудиовизуелни медиумски услуги (Пречистен текст) арх.бр.01-3732/1 од 29.07.2019 година и Заклучокот на Советот на Агенцијата арх.бр.02-1952/2 од 18.05.2021 година, Советот на Агенцијата за аудио и аудиовизуелни медиумски услуги, на 13-та седница одржана на 18.05.2021 година донесе:

НАЦРТ**-Правилник** **за изменување и дополнување на**

**правилникот** **за обврските за емитување изворно**

**создадена програма, музика, документарна и играна**

**програма бр.01-5976/1 од 04.12.2014 година**

**Член 1**

Насловот на Правилникот за обврските за емитување изворно создадена програма, музика, документарна и играна програма бр.01-5976/1 од 04.12.2014 година, се менува и гласи: „Правилник за обврските за емитување македонски аудиовизуелни дела и музика.“

**Член 2**

Во глава „I. Општи одредби“, членот 1 се менува и гласи:

„Член 1

**Предмет на Правилникот**

Со овој Правилник се пропишува начинот на примена на одредбите од член 92 од Законот за аудио и аудиовизуелни медиумски услуги, во поглед на обврските на радиодифузерите за емитување програма изворно создадена како македонски аудиовизуелни дела на македонски јазик или на јазиците на етничките заедници кои не се мнозинство во Република Северна Македонија и за емитување инструментална, вокална и/или вокално-инструментална музика изворно создадена во Република Северна Македонија.“

**Член 3**

Во глава „I. Општи одредби“, членот 2 се менува и гласи:

„Член 2

**Дефиниции**

Одделни изрази употребени во овој Правилник го имаат следново значење:

**Програма изворно создадена како македонски аудиовизуелни дела** на македонски јазик или на јазиците на етничките заедници кои не се мнозинство во Република Северна Македонија (понатаму во текстот: македонски аудиовизуелни дела) се програмата/делата изворно произведени од државјани на Република Северна Македонија, како и делата од аудиовизуелното културно наследство на Република Северна Македонија.

**Дела на аудиовизуелното културно наследство на Република Северна Македонија** се аудиовизуелни добра и фонотечни добра кои претставуваат културно наследство на Република Северна Македонија и кои се наменети за јавно прикажување.

**Програма од сопствено производство** е телевизиска програма создадена по иницијатива и во организација на самиот радиодифузер. Како програма од сопствено производство се смета и програмата што се создава по нарачка од радиодифузерот (нарачана продукција), како и програмата произведена во копродукција.

**Член 4**

Називот на глава II. „Изворно создадена програма“ се менува и гласи: II.„Македонски аудиовизуелни дела“.

**Член 5**

 Во глава II., членот 3 се менува и гласи:

„Член 3

**Што се смета за македонски аудиовизуелни дела**

Според производството, македонските аудиовизуелни дела може да бидат од сопствено производство на радиодифузерот или создадени од други радиодифузери или од независни продуценти, основани во Република Северна Македонија.

Програмите од сопствено производство на радиодифузерите и програмите од независни продуценти основани во Република Северна Македонија, создадени во копродукција со радиодифузери или продуценти од други држави, ќе се сметаат за македонски аудиовизуелни дела доколку најмалку половина од лицата од креативниот тим што учествувале во нивното создавање (сценарист, режисер, монтажер, директор на фотографија, снимател, композитор, водител/водители, автор на програмска содржина и др.) се државјани на Република Северна Македонија.

Во однос на жанровските карактеристики, во македонски аудиовизуелни дела влегуваат сите видови програми емитувани од радиодифузерот, освен вестите или телевизиските дневници; преносите или снимките од седниците на органите на власт; преносите или снимките од општествено-политички настани; програмите со хороскоп, тарот, јасновидци или толкување соништа; музичките спотови, и содржините што не подлежат на класификација утврдени во точка 17 од Упатството за начинот на класификација на видовите аудиовизуелни и аудио програми[[2]](#footnote-2) (аудиовизуелни комерцијални комуникации; објави на радиодифузерот во врска со неговите сопствени програми; соопштенија од јавен интерес; апели за добротворни цели; интермецо; верски програми, служби и проповеди; програми за физичка култура и рекреација; и најавни и одјавни шпици, џинглови и авизо).“

|  |
| --- |
| **Член 6** Во глава II., членот 4 се менува и гласи: „Член 4**Јазик на кој се исполнува обврската** Јавниот радиодифузен сервис ја исполнува обврската за емитување македонски аудиовизуелни дела на македонски јазик или на јазиците на етничките заедници кои не се мнозинство во Република Северна Македонија, на јазикот или на јазиците на кои се емитуваат програмските сервиси.Трговските радиодифузни друштва кои емитуваат телевизиски програмски сервис се должни обврската за емитување македонски аудиовизуелни дела да ја исполнат на јазикот/јазиците на кој/кои го емитуваат говорниот дел од програмскиот сервис, согласно дозволата за телевизиско емитување. Трговските радиодифузни друштва кои со дозволата за емитување се обврзани да го емитуваат говорниот дел од телевизискиот програмски сервис на повеќе јазици, обврската за македонски аудиовизуелни дела може да ја исполнуваат на сите јазици наведени во дозволата.“  |

**Член 7**

 Во глава II., членот 5 се менува и гласи:

„Член 5

|  |
| --- |
| **Премиерно емитување**Во процентот за македонски аудиовизуелни дела се смета само премиерното емитување на видовите програми во текот на едно деноноќие, кај секој радиодифузер поединечно.“ |

**Член 8**

 Во глава II., членот 6 се менува и гласи:

„Член 6

|  |
| --- |
| **Начин на пресметување на процентот**Задолжителниот процент за македонски аудиовизуелни дела се пресметува од вкупното време на емитуваната програма во текот на едно деноноќие, со исклучок на времето што отпаѓа на содржините што не подлежат на класификација утврдени во точка 17 од Упатството за начинот на класификација на видовите аудиовизуелни и аудио програми.“**Член 9** Во глава II., членот 7 се менува и гласи: „Член 7**Најавување на делата од аудиовизуелното културно наследство на Република Северна Македонија**На емитувањето на програмите кои се дела на аудиовизуелното културно наследство во Република Северна Македонија, треба да им претходи соодветна говорна или визуелна најава во која е наведено името на авторот, називот на делото, годината на создавање и други информации за делото.“  |

**Член 10**

Називот на глава „III. Инструментална, вокална и/или вокално-инструментална музика“ се менува и гласи: „ Музика кај радио програмските сервиси на Јавниот радиодифузен сервис.“

**Член 11**

Во глава „III. Инструментална, вокална и/или вокално-инструментална музика“ се бришат членовите 8 и 9, кои се нејзин составен дел.

**Член 12**

 Во глава „III. Инструментална, вокална и/или вокално-инструментална музика“, членот 10 кој станува член 8, се менува и гласи:

„Член 8

**Начин на пресметување на обврската за емитување музика**

Задолжителниот процент инструментална, вокална и/или вокално-инструментална музика изворно создадена во Република Северна Македонија, кај радиските програмски сервиси се пресметува од вкупно емитуваната музика од сите видови и жанри во текот на едно деноноќие.“

**Член 13**

 Во глава „III. Инструментална, вокална и/или вокално-инструментална музика“, членот 11 кој станува член 9, се менува и гласи:

„Член 9

**Јазик на кој се исполнува обврската за емитување музика**

Обврската за емитување вокална и/или вокално-инструментална музика изворно создадена во Република Северна Македонија на македонски јазик или на јазиците на етничките заедници кои не се мнозинство во Република Северна Македонија, Јавниот радиодифузен сервис ја исполнува на јазикот или на јазиците на кои се емитуваат програмските сервиси.“

**Член 14**

Се брише целата глава „IV. Домашна документарна и играна програма“, односно членовите 12, 13 и 14 кои се нејзин составен дел.

**Член 15**

Во глава„V. Завршни одредби“, која согласно измените стана глава IV, се вршат следните измени:

- членот 15 кој согласно измените стана член 10, се менува и гласи:

**„**Член 10

 Сите останати одредби од Правилникот за обврските за емитување изворно создадена програма, музика, документарна и играна програма бр.01-5976/1 од 04.12.2014 година, остануваат непроменети.“

и

- членот 16 кој согласно измените станa член 11 се менува и гласи:

 „Член 11

Овој Правилник за изменување и дополнување на Правилникот за обврските за емитување изворно создадена програма, музика, документарна и играна програма бр.01-5976/1 од 04.12.2014 година, влегува во сила наредниот ден од денот на објавувањето во „Службен весник на Република Северна Македонија”, а ќе се објави и на веб страната на Агенцијата за аудио и аудиовизуелни медиумски услуги“.

**Бр. 01-1991/1 Агенција за аудио и аудиовизуелни**

**19.05.2021 година медиумски услуги**

**С к о п ј е Претседател на Советот,**

 **Лазо ПЕТРУШЕВСКИ с.р.**

1. Алинеите 8 и 9 се избришани, види: член 8 од Законот за изменување и дополнување на Законот за аудио и аудиовизуелни медиумски услуги („Службен весник на Република Македонија” бр.248/18). [↑](#footnote-ref-1)
2. Упатството за начинот на класификација на видовите аудиовизуелни и аудио програми е објавено во „Службен весник на Република Македонија” бр.171/14, и е достапно на веб страната на Агенцијата за аудио и аудиовизуелни медиумски услуги на следниов линк: <https://avmu.mk/legislativa/domasna-legislativa/podzakonski-akti/elektronski-mediumi/>

 [↑](#footnote-ref-2)